rejauldu/bengali-wikipedia huggingface dataset:
বানিয়াগাঁতি এস. এন. একাডেমী স্কুল এন্ড কলেজ বাংলাদেশের সিরাজগঞ্জের একটি উচ্চবিদ্যালয় ও কলেজ। বর্তমানে এ প্রতিষ্ঠানে প্রায় ১০০০ এর অধিক ছাত্র-ছাত্রী অধ্যয়নরত আছে।https://edu.review.net.bd/BANIAGATI-S-N-ACADEMY-SCHOOL-&-COLLEGE প্রতিষ্ঠানটি বানিয়াগাঁতি কলেজ নামেও পরিচিত।  মাধ্যমিক ও উচ্চ মাধ্যমিক বিদ্যালয়ের একাডেমিক বিষয় রাজশাহী শিক্ষা বোর্ড দ্বারা নির্ধারিত বিষয়বস্তু এখানে পড়ানো হয়। এই প্রতিষ্ঠান থেকে শিক্ষার্থী এসএসসি ও এইচএসসি উভয় পাবলিক পরীক্ষায় অংশগ্রহণ করে।   ইতিহাস  প্রতিষ্ঠানটি ১৯৩৮ সালে অত্র এলাকার বিদ্যানুরাগী, প্রভাব শালী, হিতৈষী ও হিন্দু তফশীল ব্যক্তিবর্গের সার্বিক সহযোগিতায় এম.ই স্কুল হিসেবে প্রতিষ্ঠা লাভ করে। এর পর ১৯৪৭ ইং সালে মাধ্যমিক স্তরে এবং ১৯৯৮ সালে তৎকালীন এম.পি ও মাননীয় মন্ত্রী আলহাজ মোঃ আব্দুল লতিফ বিশ্বাস মহোদয়ের ঐকান্তিক প্রচেষ্টায় উচ্চ মাধ্যমিক স্তরে উন্নীত হয়।   অর্জন  বিগত বছরগুলাতে শিক্ষা ক্ষেত্রে ভালো ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র প্রতিষ্ঠানটির ব্যাপক পরিচিতি রয়েছে।   শিক্ষাক্রম  বানিয়াগাঁতি এস. এন. একাডেমী স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান,বাণিজ্য ও মানবিক এই তিনটি বিভাগের যেকোনো একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে।   ছাত্র-ছাত্রীর সংখ্যা  স্কুল শাখা বর্তমানে স্কুল শাখায় ষষ্ঠ থেকে দশম শ্রেণী পর্যন্ত আনুমানিক ৬০০-৭০০জন শিক্ষার্থী অধ্যয়নরত আছে।  কলেজ শাখা বর্তমানে কলেজ শাখায় একাদশ ও দ্বাদশ শ্রেণীতে আনুমানিক ৩০০-৪০০জন শিক্ষার্থী অধ্যয়নরত আছে।   শিক্ষকমণ্ডলী  স্কুল শাখা  কামরুল হাসান–প্রধান শিক্ষক।   কলেজ শাখা  খন্দকার নজরুল ইসলাম–অধ্যক্ষ।   আরও দেখুন   সরকারি কলেজ  বেসরকারি কলেজ  জাতীয় বিশ্ববিদ্যালয়   তথ্যসূত্র   বহিঃসংযোগ  মাধ্যমিক ও উচ্চশিক্ষা অধিদপ্তর  বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার মহাবিদ্যালয় বিষয়শ্রেণী:১৯৪৭-এ প্রতিষ্ঠিত বিষয়শ্রেণী:বাংলাদেশের বেসরকারি মহাবিদ্যালয়
আমিনুল ইসলাম খান একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব হিসেবে দায়িত্ব পালন করেন। এর আগে তিনি প্রাথমিক ও গণশিক্ষা মন্ত্রণালয়ের সিনিয়র সচিব, মুক্তিযুদ্ধ বিষয়ক মন্ত্রণালয়ের সচিব, গৃহায়ন ও গণপূর্ত মন্ত্রণালয়, স্থানীয় সরকার বিভাগ এবং শিক্ষা মন্ত্রণালয়ের অতিরিক্ত সচিবের দায়িত্ব পালন করেছেন।   জন্ম ও প্রাথমিক জীবন  আমিনুল ইসলাম খান বরিশাল জেলার বাকেরগঞ্জে জন্মগ্রহণ করেন।   কর্মজীবন  আমিনুল ইসলাম খান ১৯৮৯ সালে বাংলাদেশ সিভিল সার্ভিস ১৯৮৬ ব্যাচের প্রশাসন ক্যাডারে সহকারী কমিশনার হিসেবে যোগদান করেন। পরবর্তীতে বিভিন্ন মন্ত্রণালয়ে তিনি কাজ করেছেন। কাতারে বাংলাদেশের এ্যাম্বাসির প্রথম সচিব ছিলেন তিনি। যুক্তরাজ্যের লন্ডনে কমনওয়েলথের সচিবালয়ের যুব বিষয়ক এশিয়া আঞ্চলিক কেন্দ্রের প্রধান হিসেবে তিনি দায়িত্ব পালন করেছেন। তিনি ঢাকা বিশ্ববিদ্যালয়ের ইংরেজি বিভাগের অ্যালামনাই সোসাইটির (ইডাস) সাধারণ সম্পাদক।  ১১ ফেব্রুয়ারি ২০২০ সাল থেকে মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন। এর আগে তিনি গৃহায়ন ও গণপূর্ত মন্ত্রণালয়, স্থানীয় সরকার বিভাগ এবং শিক্ষা মন্ত্রণালয়ের অতিরিক্ত সচিবের দায়িত্বও পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:বরিশাল জেলার সরকারি চাকরিজীবী বিষয়শ্রেণী:বাকেরগঞ্জ উপজেলার ব্যক্তি
জামিলা সালেম আল মুহাইরি হচ্ছেন সংযুক্ত আরব আমিরাত-এর একজন রাজনীতিবিদ এবং সরকারের মন্ত্রী। তিনি জনশিক্ষা বিষয়ক প্রতিমন্ত্রী।  তার অধীনে মন্ত্রণালয় সংযুক্ত আরব আমিরাতের স্কুলগুলোকে ঢেলে সাজানো এবং ইংরেজি সংস্করণের স্কুলগুলোয় ক্যামব্রিজ ইন্টারন্যাশনাল পরীক্ষার কোর্স ব্যবহার করার পরিকল্পনা তৈরি করেছে।  জীবনী জামিলা সংযুক্ত আরব আমিরাত বিশ্ববিদ্যালয় থেকে স্নাতক ডিগ্রী লাভ করেন যেখানে তিনি ব্যবস্থাপনা বিষয়ে অধ্যয়নরত ছিলেন। তিনি ১৯৯৫ থেকে ২০০৪ সাল পর্যন্ত শিক্ষা মন্ত্রণালয়ে কাজ করেন। ২০০৪ থেকে ২০০৭ সাল পর্যন্ত তিনি দুবাই জ্ঞান গ্রাম-এর নির্বাহী পরিচালক ছিলেন। তিনি জ্ঞান ও মানব উন্নয়ন কর্তৃপক্ষের দুবাই স্কুল পরিদর্শন ব্যুরোর প্রধান ছিলেন। ফেব্রুয়ারি ২০১৬-এ তিনি সংযুক্ত আরব আমিরাতের জনশিক্ষা প্রতিমন্ত্রী নিযুক্ত হন। তিনি দাতব্য প্রতিষ্ঠান দুবাই কেয়ার্স ফাউন্ডেশনের বোর্ডের সদস্য। সংযুক্ত আরব আমিরাতের আবু ধাবিতে অনুষ্ঠিত এসডিজি৪ এর উপর আয়োজিত সভায় তিনি ইক্যুইটি ইন এডুকেশন এর প্যানেলিস্ট ছিলেন। তিনি স্কুলগুলোর লক্ষ্যমাত্রা উদ্যোগ প্রতিষ্ঠা করেন যা স্কুলকে নিরীক্ষণ করার লক্ষ্যে কাজ করে। তিনি সংযুক্ত আরব আমিরাতের উন্নয়নের জন্য প্রয়োজনীয় মৌলিক উপাদান হিসাবে শিক্ষাকে বর্ণনা করেছেন এবং দেশের তরুণদের উপর বিনিয়োগ হিসেবেও, যা তিনি সংযুক্ত আরব আমিরাতের ভিশন ২০২১ জাতীয় এজেন্ডা রূপরেখার উপাদানেরও মধ্যে রেখেছেন।।   তথ্যসূত্র   বিষয়শ্রেণী:জীবিত ব্যক্তি
অক্ষিকাচ () হচ্ছে চোখের কর্নিয়ার সাথে সম্মিলিত এমন একপ্রকার গঠন; যা দৃশ্যবস্তুর প্রতিবিম্বকে অক্ষিপটে নিবদ্ধ করে। এটি আসলে একটি কাঁচের মত স্বচ্ছ কিন্তু স্থিতিস্থাপক চাকতি; যা কনীনিকার পেছনে থাকে। পক্ষ্মলপেশীর তন্তুগুলো সংকোচন ও প্রসারণের মাধ্যমে এই স্থিতিস্থাপক চাকতির বক্রতা কমিয়ে ও বাড়িয়ে দৃশ্যবস্তুকে রেটিনায় ফোকাস করতে পারে। লেন্সের এই উপযোজন ক্ষমতার ফলে আমরা কাছের ও দূরের জিনিস স্পষ্ট ভাবে দেখতে পারি  বিষয়শ্রেণী:চোখ বিষয়শ্রেণী:মানব চক্ষু শরীরস্থান বিষয়শ্রেণী:লেন্স
অপারেশন পিয়ি থায়া (; অপারশন সুন্দর ও পরিষ্কার জাতি) হল তাতমাডো (মিয়ানমারের সামরিক বাহিনী) এর দ্বারা রাখাইন রাজ্যের উত্তরাঞ্চলে মিয়ানমার-বাংলাদেশ সীমান্তের কাছে পরিচালিত একটি সামরিক অভিযান। এই অভিযানটি ১৯৯১ এবং ১৯৯২ সালে আনুষ্ঠানিকভাবে রোহিঙ্গা সলিডারিটি অরগানাইজেশন (RSO)-এর সামরিক শক্তি সম্প্রসারণের প্রতিক্রিয়ায় মিয়ানমারের রাজ্য আইন ও শৃঙ্খলা পুনরুদ্ধার পরিষদ-এর সামরিক জান্তার অধীনে সংঘটিত হয়।  ১৯৭৮ সালের অপারেশন ড্রাগন কিং এর মত, এই সামরিক অভিযানের আনুষ্ঠানিক সরকারি ব্যাখ্যা ছিল এই যে, এই অভিযানটি আরাকান অঞ্চল থেকে তথাকথিত "বিদেশীদেরকে" বিতাড়িত করতে, এবং আরএসও বিদ্রোহীদেরকে বন্দী করতে পরিচালনা করা হচ্ছে। এর ফলে যে সহিংসতার সৃষ্টি হয়, তার ফলে দুই থেকে আড়াই লক্ষ বেসামরিক রোহিঙ্গা জনগণ তাদের নিজ বাসভূমি থেকে বিচ্ছিন্ন হয় (বেশিরভাগই প্রতিবেশী বাংলাদেশে পালিয়ে যায়)। কিন্তু এই সামরিক অভিযানটি আরএসও বিদ্রোহীদের আরও বেশি আক্রমণকে প্রতিহত করতে ব্যর্থ হয়, যেটা ১৯৯০ এর দশকের শেষ পর্যন্ত অব্যাহত ছিল।  ১৯৯১ সালের ডিসেম্বর মাসে তাতমাডো সৈন্যরা সীমান্ত অতিক্রম করে, এবং ভুলবশত বাংলাদেশী সামরিক আউটপোস্টে গুলিবর্ষণ করে, এর ফলে বাংলাদেশ-মিয়ানমার সম্পর্কে অল্পদিনের জন্য টানাপোড়েনের সৃষ্টি হয়।   তথ্যসূত্র   বিষয়শ্রেণী:মিয়ানমারের ইতিহাস বিষয়শ্রেণী:মিয়ানমারের অভ্যন্তরীণ দ্বন্দ্ব বিষয়শ্রেণী:১৯৯১-এর দ্বন্দ্ব বিষয়শ্রেণী:১৯৯১-এ মিয়ানমার বিষয়শ্রেণী:মিয়ানমারের অভ্যন্তরীণ সংঘাত
জয়নেন্দ্র চন্দ ঠাকুর (, ১৯৪২ - ৩১ শে মে ২০২০) একজন নেপালি চলচ্চিত্র অভিনেতা। ঠাকুর কাঙচি, বিশ, মায়া প্রীতি, ফেরী বতুল্লা, অঙ্গরাক্ষক ও পরখি বেস সহ প্রায় শতাধিক চলচ্চিত্রে অভিনয় করেছেন। নয় বছর পক্ষাঘাতগ্রস্থ হয়ে শেষ ছয় মাস শয্যাশায়ী থাকার পর তিনি মৃত্যুবরণ করেন।   ব্যক্তিগত জীবন  জয়নেন্দ্র চন্দ ঠাকুর সুদূর-পশ্চিম নেপালের বৈতাদিতে জন্মগ্রহণ করেন, পিতা শীল চন্দা এবং মাতা রুক্মিণী দেবী চন্দা। তিনি ভারতীয় সেনাবাহিনীতে কর্মরত ছিলেন। তিনি জওলাখেল যুব ক্লাবের হয়ে ক্রিকেট খেলতেন। জয়ন্ত চাঁদ শান্তিচাঁদ ঠাকুরীর সাথে বিবাহ বন্ধনে বন্ধনে আবদ্ধ ছিলেন, এই দম্পতির চাইয়া উপ্রীতি নামে এক মেয়ে ছিল।   কর্মজীবন  জয়নেন্দ্র চন্দ ঠাকুর ১৯৮২ সালে নেপালি ছবি জীবন রেখা তে অভিনয় করে অভিনেতা হিসাবে আত্মপ্রকাশ করেন। তিনি শতাধিক চলচ্চিত্র এবং একাধিক টেলিভিশন ধারাবাহিকে অভিনয় করেছেন। ওনার অভিনীত উল্লেখযোগ্য নেপালি চলচ্চিত্র হলো কাঙচি, বিশ্বাস, মায়া প্রীতি, ফেরি ভীতাউলা, অঙ্গরাক্ষীক এবং পারখি বেস। ১৯৮৬ সালে মুক্তি পঞ্চাবতী চলচ্চিত্রে অভিনয়ের মাধ্যমে তিনি বলিউডে আত্মপ্রকাশ করেন। তিনি ফানি নামে একটি পাকিস্তানি চলচ্চিত্রেও অভিনয় করেছেন।  ভাগী ভাগী নাজাউ (২০১২) চলচ্চিত্রের একটি সেটে চিত্রগ্ৰহণ করার সময় ঠাকুর দুর্ঘটনার শিকার হন  এবং এর পর থেকেই শুটিং তার স্বাস্থ্য খারাপ হতে শুরু করে। দুর্ঘটনার পর তার বাঁ পা পক্ষাঘাতগ্রস্ত হয়ে যায় এবং এরপর তার চিকিৎসা চলছিল।  প্রায় চার দশকের অভিনয় জীবনের সর্বশেষ প্রদর্শিত চলচ্চিত্র ছিল ভাগী ভাগী নাজাউ।  ১৯৯৫ সালে তিনি দশকের সেরা অভিযান অভিনেতার খেতাবে ভূষিত হন। আর্থা সাংসার লিখেছেন যে নেপালি চলচ্চিত্রে তিনি বড় অবদান রেখেছেন।   অসুস্থতা ও মৃত্যু  জয়নেন্দ্র চন্দ ঠাকুর গত নয় বছর ধরে পক্ষাঘাতগ্রস্থ জনিত সমস্যায় ভুগছিলেন। উচ্চ রক্তচাপ এবং ডায়াবেটিস সহ তাঁর অতিরিক্ত স্বাস্থ্য সংক্রান্ত সমস্যা ছিল। জীবনের শেষ ছয় মাসের বেশিরভাগ সময় তিনি শয্যাশায়ী ছিলেন।  ২০২০ সালের ৩১ মে, ঠাকুর এনপিটি সময় ১১:২০ এ ললিতপুরে তার বাসায় মৃত্যুবরণ করেন। পশুপতি বৈদ্যুতিক শ্মশানঘাটে একই দিন তাঁর দেহাবশেষ দাফন করা হয়।  শেষকৃত্যে ফিল্ম আর্টিস্টস অ্যাসোসিয়েশন নেপাল এবং ফিল্ম ডেভলপমেন্ট বোর্ডের সদস্যরা উপস্থিত ছিলেন।   উল্লেখযোগ্য চলচ্চিত্র  +সূত্র: বছর চলচ্চিত্র মন্তব্য ১৯৮২ জীবন রেখা ১৯৮৪ কাঁচি ১৯৮৫ বিশ্বাস ১৯৮৯ মায়া প্রীতি ১৯৮৯ ফেড়ী ভেটৌলা ১৯৯২ অধিকারী ১৯৯৩ তপস্যা ২০০৩ অঙ্গরক্ষক ২০০৮ পার্কি বেস ২০১২ ভাগী ভাগী নাজাউ   তথ্যসূত্র    বহিঃসংযোগ     বিষয়শ্রেণী:নেপালি অভিনেতা বিষয়শ্রেণী:১৯৪২-এ জন্ম বিষয়শ্রেণী:২০২০-এ মৃত্যু বিষয়শ্রেণী:বৈতডী জেলার ব্যক্তি বিষয়শ্রেণী:২১শ শতাব্দীর নেপালি অভিনেতা বিষয়শ্রেণী:নেপালি হিন্দু
নিয়ামত উল্লাহ সাবু বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১২ আসনের সাবেক সংসদ সদস্য। তিনি মৃত্যুবরণ করেছেন।   প্রাথমিক জীবন  নিয়ামত উল্লাহ ঢাকা জেলার সাভারের আমিনবাজার ইউনিয়নের বড়দেশী গ্রামে জন্মগ্রহণ করেন।   রাজনৈতিক জীবন  নিয়ামত উল্লাহ ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জন্মের বছর অনুপস্থিত
সাইয়্যিদা রুকাইয়া মসজিদ ) সিরিয়ার দামেস্কে অবস্থিত এবং এতে সুকায়না বিনতে হোসাইন (ইমাম হোসাইনের মেয়ে সাকিনা), যাকে  হোসাইনের তরুনী কন্যা 'রুকাইয়া' নামেও চিনে - তার কবর রয়েছে।  চিত্রশালা    আরও দেখুন  বাব আল-সাগির কারবালার যুদ্ধ হুসাইন ইবনে আলীর কন্যাগণ জান্নাতুল বাকি জান্নাতুল মুয়াল্লা সাইয়্যিদা জায়নব মসজিদ শিয়া ইসলাম  তথ্যসূত্র  বিষয়শ্রেণী:সিরিয়ার মসজিদ বিষয়শ্রেণী:সিরিয়ার শিয়া মসজিদ বিষয়শ্রেণী:মুহাম্মাদের পরিবার বিষয়শ্রেণী:সিরিয়ার স্থাপত্য বিষয়শ্রেণী:ইসলামের পবিত্র স্থান বিষয়শ্রেণী:সিরিয়ার সমাধিসৌধ বিষয়শ্রেণী:দামেস্কের মসজিদ বিষয়শ্রেণী:২০শ শতাব্দীর মসজিদ বিষয়শ্রেণী:শিয়া মাজার বিষয়শ্রেণী:২০শ শতাব্দীর এশিয়ার মসজিদ
কলেজ অফ মেডিসিন অ্যান্ড জে. এন. এম হাসপাতাল ভারতের পশ্চিমবঙ্গ রাজ্যের নদিয়া জেলার কল্যাণী শহরে অবস্থিত একটি মেডিক্যাল কলেজ এবং হাসপাতাল। বর্তমানে কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধীনস্থ এবং জাতীয় মেডিক্যাল কমিশন দ্বারা স্বীকৃত। এখানে চিকিৎসা শাস্ত্রের স্নাতক এবং কয়েকটি নির্দিষ্ট বিষয়ে স্নাতকোত্তর ডিগ্রি কোর্স পড়ানো হয়। কলেজটিতে স্নাতক পর্যায়ে জাতীয় যোগ্যতা ও প্রবেশিকা পরীক্ষা (স্নাতক-পূর্ব) বা নিট পরীক্ষার মাধ্যমে মেধার ভিত্তিতে ছাত্রছাত্রীদের ভর্তি করা হয়। বছরে ১২৫ জন ছাত্রছাত্রী এই কলেজ থেকে ডাক্তারি ডিগ্রি লাভ করেন। এছাড়া এই কলেজ থেকে প্যারা-মেডিক্যাল বিষয়েও কোর্স চালু আছে।  ইতিহাস  ২০১০ সালে এই মেডিক্যাল কলেজ এবং হাসপাতালটি প্রতিষ্ঠিত হয় এবং বর্তমানে এটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধীনে রয়েছে। ২০১০ সালে কলেজটি মেডিক্যাল কাউন্সিল অফ ইন্ডিয়াতে নথিভুক্ত হয়। ২০১০ সালে ১০০ জন ডাক্তারি পড়ুয়া এই কলেজের প্রথম ব্যাচে ভর্তি হন। ২০১৩ সাল থেকে গান্ধী মেমোরিয়াল হাসপাতালটি এই কলেজের দ্বিতীয় ক্যাম্পাস হিসেবে ব্যবহৃত হচ্ছে।  অধ্যক্ষদের তালিকা   ডা: এস. দেব  ডা: এইচ দাশগুপ সাহা  ডা: দীপঙ্কর ভট্টাচার্য  ডা: শান্তনু ব্যানার্জী  ডা: সুব্রত চট্টোপাধ্যায়  ডা: কেশব মুখোপাধ্যায়  ডা: অভিজিৎ মুখার্জী  ডা: মনিদিপ পাল   তথ্যসূত্র   বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
আ হ ম সাকিব   প্রয়োজনীয় সংযোগ:   অনুরোধের অবস্থা:   বেশিরভাগক্ষেত্রে, অন্যান্য উইকি থেকে মডিউল বা টেমপ্লেট আমদানী করতে হয়। বিশেষতঃ মডিউলের বিষয়টি স্পর্শকাতর। আমি অন্যান্য পাতা নয়, শুধুমাত্র মডিউল বা টেমপ্লেট আমদানী করবো প্রয়োজনানুসারে। —আ হ ম সাকিব বার্তা ০৮:০৮, ২২ ডিসেম্বর ২০১৮ (ইউটিসি)  । প্রিয় সাকিব, আপনি একজন অভিজ্ঞ অবদানকারী হলেও টেমপ্লেট ও মডিউল পাতায় আপনার অবদান যথেষ্ট নয়। আমি আশা করবো মডিউল ও টেমপ্লেট আমদানি করার ক্ষেত্রে আপনি আপাতত অন্য প্রশাসক ও আমদানিকারকের সাহায্য নিন। ব্যবহারকারী:আফতাবুজ্জামান এ বিষয়ে একজন অত্যন্ত সক্রিয় ও দক্ষতাসম্পন্ন একজন অবদানকারী। আমি আশা করবো তিনি আপনাকে প্রয়োজনী পাতা আমদানি বা বিকল্প সমাধানের ব্যাপারে সাহায্য করতে পারবেন। ধন্যবাদ। — তানভির • ১৯:২৪, ২৫ জানুয়ারি ২০১৯ (ইউটিসি)
মিষ্টিকুমড়া (বৈজ্ঞানিক নাম Cucurbita moschata) যা Cucurbitaceae পরিবারভুক্ত। এটি এক প্রকার ফল জাতীয় সবজি। এটি মিষ্টি লাউ নামেও পরিচিত। মিষ্টিকুমড়া গাছের উৎপত্তিস্থল মধ্য আমেরিকা কিংবা দক্ষিণ আমেরিকার উত্তরাংশ। Cucurbita moschata ছাড়াও আরো কয়েক প্রজাতির মিষ্টিকুমড়া রয়েছে; যেমন- Cucurbita mixta, C. pepo, C. maxima, C. alba, C. moschata এবং এদের নানান প্রকরণ ও শংকর। Cucurbita species - http://eol.org/pages/584408/overview এর মধ্যে C. moschata বাংলাদেশে সবচেয়ে বেশি দেখা যায়।  মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। এতে ভিটামিন এ এবং বিটা ক্যারোটিন আছে। এটি প্রধানত তরকারি রান্না করে খাওয়া হয়। এটি খেতে একটু মিষ্টি স্বাদযুক্ত।  উপকারিতা   মিষ্টিকুমড়ার ছবি    তথ্যসূত্র   বিষয়শ্রেণী:ফল বিষয়শ্রেণী:সবজি বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:প্রধান খাদ্য বিষয়শ্রেণী:আমেরিকার শস্য বিষয়শ্রেণী:ভোজ্য বাদাম ও বীজ বিষয়শ্রেণী:ফলমূল সবজি বিষয়শ্রেণী:উদ্ভিদের সাধারণ নাম
মোঃ জাকারিয়া, যিনি জাকারিয়া জাকা নামে অধিক পরিচিত, একজন বাংলাদেশি রাজনীতিবিদ ও সাবেক সংসদ সদস্য ও বীরগঞ্জ উপজেলা আওয়ামী লীগের বর্তমান সভাপতি। তিনি দিনাজপুর-১ আসন থেকে ২০২৪ সালে দ্বাদশ জাতীয় সংসদ নির্বাচনে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   রাজনৈতিক জীবন  জাকারিয়ার বাবা ইউপি চেয়ারম্যান ছিলেন। তিনি ছাত্রজীবন থেকে রাজনৈতির সঙ্গে যুক্ত ছিলেন। ১৯৮৬ সালে বীরগঞ্জ উপজেলা ছাত্রলীগের প্রথম সাধারণ সম্পাদক মনোনীত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দিনাজপুর জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
থাম্ব|মহা কাল ভৈরব অষ্টভৈরব (সংস্কৃত: अष्टभैरव) হল হিন্দু দেবতা ভৈরবের আটটি প্রকাশ,About: Ashta Bhairava দেবতা শিবের হিংস্র দিক। তারা আটটি দিক পাহারা দেয় এবং নিয়ন্ত্রণ করে। প্রত্যেক ভৈরবের অধীনে সাতটি উপভৈরব থাকে। সমস্ত ভৈরব মহাকাল ভৈরব দ্বারা শাসিত ও নিয়ন্ত্রিত, যিনি মহাবিশ্বের সময়ের সর্বোচ্চ শাসক এবং ভৈরবের প্রধান রূপ হিসাবে বিবেচিত হন।Ashta Bhairava, Wikiwand.com (ইংরেজি ভাষায়)   রূপসমূহ  ভৈরবের আটটি রূপ হলো:  অসিতঙ্গ ভৈরব: এই রূপটি সাদা রঙের এবং চারটি হাত রয়েছে। তার চার হাতে জপমালা, কমণ্ডলু, তলোয়ার ও খুলির পেয়ালা।Ashta Bhairav: The eight manifestations of Kaal Bhairav , Hindufaqs.com (ইংরেজি ভাষায়)  রুরু ভৈরব: এই রূপটি হালকা নীল রঙের এবং এর চারটি বাহু রয়েছে। তার চার হাতে হরিণ, কুড়াল, তলোয়ার ও বাটি।  চণ্ড ভৈরব: এই রূপটি ফর্সা বর্ণের এবং চারটি হাত রয়েছে। ধনুক, তীর, তলোয়ার ও বাটি এই বাহুতে ধারণ করা হয়।  ক্রোধ ভৈরব: এই রূপটি গাঢ় নীল রঙের এবং তার চারটি বাহু রয়েছে যাতে তিনি শঙ্খ, চাকতি, গদা ও বাটি ধারণ করেন।  উন্মত্ত ভৈরব: এই রূপটি সোনালি রঙের এবং তার চারটি বাহু রয়েছে যাতে তিনি তরবারি, মাথার খুলি কাপ, মুসি ও ঢাল ধারণ করেন।  কপাল ভৈরব: এই রূপটি চকচকে-হলুদ রঙের এবং তার চারটি বাহু রয়েছে যাতে তিনি বজ্রপাত, ফাঁস, তলোয়ার ও বাটি ধারণ করেন।  ভীষণ ভৈরব: এই রূপটি রক্ত-লাল রঙের এবং এর চারটি বাহু রয়েছে যাতে তরবারি, মাথার খুলি কাপ, ত্রিশূল ও মস্তক রাখা হয়।  সংহার ভৈরব: এই রূপটির বজ্র-হলুদ-কমলা বর্ণ রয়েছে এবং দশটি বাহু রয়েছে যাতে তিনি ত্রিশূল, ঢোল, শঙ্খ, গদা, চাকতি, তলোয়ার, বাটি, মাথার খুলিযুক্ত স্টাফ, ফাঁস ও ছাগল ধারণ করেন।   আরও দেখুন   ভৈরব   তথ্যসূত্র    বহিঃসংযোগ   Ashta Bhairava Homam  Shri Ashta Bhairav   বিষয়শ্রেণী:শিবের রূপভেদ
হেইলি রোড বিবার (এন ব্যাল্ডউইন; জন্ম: নভেম্বর ২২, ১৯৯৬) হচ্ছেন একজন মার্কিন মডেল ও টেলিভিশন ব্যক্তিত্ব।   প্রাথমিক জীবন এবং পরিবার  ব্যাল্ডউইন অ্যারিজোনার টুসান জন্মগ্রহণ করেন ব্যাল্ডউইন ভাইদের কনিষ্ঠ, অভিনেতা স্টিফেন ব্যাল্ডউইন, ও গ্রাফিক ডিজাইনার ক্যানইয়া দেওদাতো ব্যাল্ডউইনের ঘরে। তার মা ইতালীয় ও পর্তুগীজ বংশোদ্ভূত একজন ব্রাজিলীয় এবং তার বাবা হচ্ছেন একজন ইংরেজি, আইরিশ, স্কটিশ, ফ্রেঞ্চ ও জার্মান বংশোদ্ভূত। ব্যাল্ডউইনের পিতামহ ব্রাজিলিয়ান সঙ্গীতজ্ঞ এউমির দেওদাতো।   পেশা    মডেলিং    অন্যান্য উদ্যোগ    অভিনয় এবং টিভি উপস্থিতি    উপস্থাপনা    ব্যক্তিগত প্রচারণা    ব্যক্তিগত জীবন  ব্যাল্ডউইনের ক্যারিয়ারের শুরুতে একজন পেশাদার ক্লাসিক ব্যালেট ড্যান্সার হতে চেয়েছিলেন, কিন্তু তার ট্রেইনিং পায়ে আঘাত পাওয়ার কারণে শেষ হয়ে যায়।  ২৩ নভেম্বর, ২০১৮ তারিখে এটি নিশ্চিত হয়েছিল যে ব্যাল্ডউইন কানাডিয়ান গায়ক-গীতিকার জাস্টিন বিবারকে বিয়ে করেছিলেন। এই দম্পতি জুলাই ৭, ২০১৮ সাল থেকে এনগেজড করেছিলেন। ডিসেম্বর ২০১৫ থেকে জানুয়ারী ২০১৬ তারিখ পর্যন্ত তারা বিচ্ছিন্ন হওয়ার আগে সংক্ষেপে তারিখ নির্ধারণ করেছিল, তারপর মে ২০১৮ সালে পুনর্মিলিত হয়েছিলেন। ব্যাল্ডউইন সামাজিক যোগাযোগ মাধ্যমগুলোতে তার নাম ''হেইলি বিবার'' এ পরিবর্তন করেন এবং বাণিজ্যিক উদ্দেশ্যে "হেইলি বিবার" নামটি ব্যবহার করার জন্য ট্রেডমার্ক লাইসেন্সের অনুরোধ করেন।   ব্যাল্ডউইন বেড়ে ওঠেন একজন ধর্মপ্রচারক খৃষ্টান হয়ে, এবং হিলসং গির্জায় উপস্থিত হতেন, এই একই গির্জাটিতে বিবারও আসতেন। ব্যাল্ডউইন প্রায়ই সামাজিক মাধ্যমে বাইবেলের উদ্ধৃতি শেয়ার করেছেন: তিনি ওয়াটারলু, অন্টারিওতে বসবাস করেন।   চলচ্চিত্রের তালিকা    টেলিভিশন   মিউজিক ভিডিও   বছর শিরোনাম শিল্পী ভূমিকা তথ্যসূত্র ২০১১ অন মাই মাইন্ড কডি সিম্পসন লাভ ইন্টারেস্ট ২০১৬ লাভ টু লাভ ইউ বেবি ব্যাপিস্টি জিয়াবিচনি গার্ল   পুরস্কার ও মনোনয়ন   বছর পুরস্কার বিভাগ ফলাফল তথ্যসূত্র২০১৬টিন চয়েজ অ্যাওয়ার্ডস চয়েজ ফিমেইল হটি চয়েজ মডেল  ২০১৭  ২০১৮ চয়েজ টেলিভিশন পার্সোনালিটি    তথ্যসূত্র    বহিঃসংযোগ      বিষয়শ্রেণী:মার্কিন খ্রিস্টান বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:২১শ শতাব্দীর মার্কিন নারী বিষয়শ্রেণী:ব্রাজিলীয় বংশোদ্ভূত মার্কিন ব্যক্তি বিষয়শ্রেণী:কানাডায় মার্কিন প্রবাসী বিষয়শ্রেণী:ব্রাজিলীয় মডেল বিষয়শ্রেণী:মার্কিন সমাজের বিশিষ্ট ব্যক্তি
অটো ইয়েসপার্সেন [ʌtˢo ˈjɛsb̥ɐsn̩] (জুলাই ১৬, ১৮৬০ - এপ্রিল ৩০, ১৯৪৩) একজন ডেনীয় ভাষাবিজ্ঞানী এবং ইংরেজি ব্যাকরণ বিশেষজ্ঞ।   প্রাথমিক জীবন  অটো ইয়েসপার্সেন জুটল্যান্ডের র‍্যান্ডারসে জন্মগ্রহণ করেন। শৈশবে তিনি ডেনীয় ভাষাবিজ্ঞানী রাস্‌মুস রাস্কের কাজ দ্বারা অনুপ্রাণিত হন এবং রাস্কের ব্যাকরণ শিক্ষা সাহায্যে আইসল্যান্ডীয়, লাতিন ও স্পেনীয় ভাষায় দক্ষতা অর্জন করেন। ১৭ বছর বয়সে তিনি কোপেনহেগেন বিশ্ববিদ্যালয় এ ভর্তি হন। আইন বিষয়ে পড়াশোনা করলেও তিনি ভাষা শিক্ষার চর্চা চালিয়ে যান। ১৮৮১ সালে তিনি সম্পূর্ণরূপে ভাষা শিক্ষায় মনোনিবেশ করেন এবং ১৮৮৭ সালে দ্বিতীয় ভাষা হিসেবে ইংরেজি ও লাতিনসহ ফরাসি ভাষায় স্নাতকোত্তর ডিগ্রী লাভ করেন। তিনি নিজের ভরণপোষণের জন্য কিছুদিন আংশিক সময়ের স্কুল শিক্ষক ও ডেনীয় পার্লামেন্টে শর্টহ্যান্ড রিপোর্টার হিসেবে কাজ করেন। ১৮৮৭ থেকে ১৮৮৮ সালে তিনি ইংল্যান্ড, জার্মানি, ও ফ্রান্স ভ্রমণ করেন এবং হেনরি সুইট ও পল পাসির মত ভাষাবিজ্ঞানীদের সাথে সাক্ষাৎ করেন এবং অক্সফোর্ড বিশ্ববিদ্যালয় এ বক্তৃতায় অংশগ্রহণ করেন। তার শিক্ষক ভিলহেল্ম থমসেন এর উপদেশানুসারে তিনি ১৮৮৮ সালের আগস্ট মাসে কোপেনহেগেন ফিরে আসেন এবং ইংলিশ কেস সিস্টেম বিষয়ের উপর তার ডক্টরিয়াল ডিসার্টেশন শুরু করেন। ১৮৯১ সালে তিনি কৃতিত্বের সাথে ডক্টরেট ডিগ্রি লাভ করেন।   গ্রন্থতালিকা   দ্য আর্টিকুলেশন্স অফ স্পীচ সাউন্ডস্‌ রিপ্রেজেন্টেড বাই মিনস্‌ অফ অ্যান অ্যালফাবেটিক সিম্বল (১৮৮৯)  প্রোগ্রেস ইন ল্যাঙ্গুয়েজ (১৮৯৪)  হাউ টু টিচ অ্যা ফরেন ল্যাঙ্গুয়েজ (১৯০৪)  গ্রোথ অ্যান্ড স্ট্রাকচার অফ দ্য ইংলিশ ল্যাঙ্গুয়েজ (১৯০৫)  অ্যা মডার্ন ইংলিশ গ্রামার অন হিস্ট্রিকাল প্রিন্সিপালস্‌ (১৯০৯-১৯৪৯)  ল্যাঙ্গুয়েজ: ইটস্‌ ন্যাচার, ডেভেলপমেন্ট, অ্যান্ড অরিজিন (১৯২২)  দ্য ফিলোসপি অফ গ্রামার (১৯২৪)  ম্যানকাইন্ড, ন্যাশন অ্যান্ড ইন্ডিভিজুয়াল: ফ্রম অ্যা লিঙ্গুয়েস্টিক পয়েন্ট অফ ভিউ (১৯২৫)  অ্যান ইন্টারন্যাশনাল ল্যাঙ্গুয়েজ (১৯২৮)  নোভিয়াল লেক্সিক (১৯৩০)  এসেনশিয়ালস্‌ অফ ইংলিশ গ্রামার (১৯৩৩)  অ্যানালিটিক সিনট্যাক্স (১৯৩৭)  এন স্প্রোগ্‌মান্ডস্‌ লেভ্‌নেড (১৯৩৮)  ইফিশিয়েন্সি ইন লিঙ্গুয়েস্টিক চেঞ্জ (১৯৪১)  অ্যা লিটারেরি মিস্‌সিলানি: প্রসেডিংস্‌ অফ দ্য অটো ইয়েসপার্সেন সিম্পোজিয়াম এপ্রিল ২৯-৩০ (১৯৯৩)  অ্যা লিঙ্গুয়েস্ট্‌স লাইফ (১৯৯৫)   প্রবন্ধ   হোয়াট ইজ দ্য ইউজ অফ ফোনেটিক্স? (ফেব্রুয়ারি ১৯১০)  ন্যাচার অ্যান্ড আর্ট ইন ল্যাঙ্গুয়েজ (১৯২৯)  অ্যাডভার্সেটিভ কনজাঙ্কশন (১৯৩৩)   তথ্যসূত্র   বিষয়শ্রেণী:১৮৬০-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ডেনীয় ভাষাবিজ্ঞানী বিষয়শ্রেণী:ডেনীয় শিক্ষাবিদ বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:কোপেনহেগেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কোপেনহেগেন বিশ্ববিদ্যালয়ের শিক্ষক বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
এম সফিউল্লাহ (১৯৪৬–২৫ অক্টোবর ২০০৮) বাংলাদেশের চাঁদপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২৬ আসনের আসনের সংসদ সদস্য ছিলেন।   প্রাথমিক জীবন  এম সফিউল্লাহ ১৯৪৬ সালে চাঁদপুরের ফরিদগঞ্জের বারপাইকা গ্রামের সম্ভ্রান্ত মুসলিম পরিবারে জন্ম গ্রহন করেন। পৈত্রিক বাড়ি ফরিদগঞ্জের ১৫নং রূপসা উত্তর ইউনিয়নস্থ বারপাইকা গ্রামে। তার ২ পুত্র ও ৩ কন্যা। তিনি গৃদকালিন্দিয়া উচ্চ বিদ্যালয় থেকে এসএসসি,চাঁদপুর সরকারি কলেজ থেকে এইচএসসি ও ঢাকা বিশ্ববিদ্যালয় থেকে মাস্টার্স ডিগ্রী অর্জন করেন।   রাজনৈতিক জীবন  এম,সফিউল্লাহ ৬৬ এর  ৬ দফা আন্দোলন,৬৯ এর গন অভ্যুথান বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধে তিনি বাংলাদেশ লিবারেশন ফোর্সের (বিএলএফ) চট্টগ্রাম বিভাগীয় সাব সেক্টর কমান্ডার ছিলেন। তিনি ১৯৯২ সালেচাঁদপুর জেলা আওয়ামী লীগের সভাপতি নির্বাচিত হন। ১৯৭২ সালে বাংলাদেশ ছাত্রলীগ কেন্দ্রীয় কমিটির প্রথমে সাংগঠনিক সম্পাদক ও পরবর্তীতে সহ-সভাপতি ছিলেন। যুবলীগের প্রতিষ্ঠাতা সদস্যও ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২০ আসন থেকে সংসদ সদস্য নির্বাচিত হন।  তিনি চাঁদপুর জেলা রেডক্রিসেন্ট সোসাইটির প্রতিষ্ঠাতা চেয়ারম্যান ছিলেন। চাঁদপুর জেলা যুবলীগের প্রতিষ্ঠাতা আহবায়ক ছিলেন। চাঁদপুর ক্লাবের প্রতিষ্ঠাতা সদস্য ছিলেন। বদরপুর আলিয়া মাদ্রাসা,ফরিদগঞ্জ এর প্রতিষ্ঠাতা ছিলেন। গৃদকালিন্দিয়া বালিকা উচ্চ বিদ্যালয়ের প্রতিষ্ঠাতা ছিলেন। চাঁদপুরের পুরান বাজারস্থ মার্চেন্ড একাডেমীর প্রতিষ্ঠাতা সদস্য ছিলেন। দীর্ঘদিন চাঁদপুর জেলা ক্রীড়া সংস্থার সহ-সভাপতি ছিলেন। চাঁদপুর জেলা ডায়াবেটিক হাসপাতালের প্রতিষ্ঠাতা সদস্য ছিলেন। চাঁদপুর জেলা ক্রীড়া সংস্থার নিবন্ধিত চাঁদপুর ইয়ুথ ক্লাবের প্রতিষ্ঠাতা সভাপতি ছিলেন।  উনি চাঁদপুর জেলায় বহু স্কুল, কলেজ প্রতিষ্ঠায় বলিষ্ঠ ভুমিকা পালন করেন।   মৃত্যু  এম সফিউল্লা ২৫ অক্টোবর ২০০৮ সালে মৃত্যুবরণ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০০৮-এ মৃত্যু বিষয়শ্রেণী:চাঁদপুর জেলার রাজনীতিবিদ বিষয়শ্রেণী:চাঁদপুর সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য